สอบถามหน่อยค่ะ คือตอนนี้มีตุ่มแดงๆขึ้นตามขาตามแก้มตูดเยอะมากตุ่มคลายๆสิวค่ะ ตุ่มใหญ่ๆจะมีอาการเจ็บและคันร่วมด้วยค่ะ ตุ่มเล็กๆจะไม่มีอาการค่ะ อยากถามคุณว่าถ้าเป็นแบบนี้คือตุ่มอะไรหรอคะ เป็นมาได้ประมาณ2อาทิตแล้วค่ะ แล้วต้องรักษายังไงคะ ขอบค่ะ
สวัสดีค่ะ อาการตุ่มแดงขึ้นตามผิวหนังที่ก้น อาจมีสาเหตุจาก1.ตุ่มแพ้จากการสัมผัส เช่น สบู่ โลชั่น น้ำหอม2.ตุ่มแพ้จากภายในตัวเอง คือไม่มีสาเหตุจากภายนอก มักขึ้นตามข้อพับแขนและขา ข้อพับคอ3. เชื้อราที่ผิวหนัง4 ตุ่มจากการถูกแมลงกัด5 ตุ่มจากรูขุมขนอักเสบและติดเชื้อถ้าคันร่วมด้วย อาจเกี่ยวกับผื่นผิวหนังอักเสบหรือการถูกแมลงกัดได้การวินิจฉัยที่แน่นอนต้องอาศัยการตรวจร่างกายและเห็นรอยโรคจริงร่วมด้วย ควรรีบไปพบแพทย์ถ้ามีตุ่มขึ้นหลายบริเวณ แดง คันมาก มีลักษณะของการติดเชื้อเช่นมีเลือดหรือน้ำหนองไหล ตุ่มบวม ร้อน และเจ็บการดูแลตัวเองเบื้องต้น ไม่ไปแกะเกาตุ่ม รับประทานยาแก้คันกลุ่มต้านฮิสตามีน หลีกเลี่ยงสารที่สงสัยว่าแพ้หรือรู้สึกว่าใช้แล้วเป็นมากขึ้นเช่นสบู่หรือโลชั่น ใช้น้ำเปล่าสะอาดล้างทำความสะอาดวันละ 2 ครั้ง